b'\n_START_ARTICLE_\nGenji Monogatari\n_START_SECTION_\nAutoria\n_START_PARAGRAPH_\nEl debat sobre quina part del Genji va ser realment escrita per Murasaki Shikibu ha estat vigent durant cent\xc3\xbaries i segurament, mai finalitzar\xc3\xa0 llevat que es realitzi un gran descobriment hist\xc3\xb2ric. Est\xc3\xa0 acceptat de forma general que el conte va finalitzar-se, en la forma que el podem veure actualment, l\'any 1021, quan l\'autor de Sarashina Nikki va escriure una coneguda entrada al seu diari sobre la joia que li produ\xc3\xafa el fet d\'haver adquirit una c\xc3\xb2pia completa del conte. Ella va escriure que eren aproximadament cinquanta cap\xc3\xadtols i menciona un personatge introdu\xc3\xaft cap al final del treball; per tant, si altres autors a part de Murasaki Shikibu van treballar en el conte, el treball va ser realitzat en una data molt pr\xc3\xb2xima al moment en qu\xc3\xa8 es va escriure l\'entrada del diari. El mateix diari de Murasaki Shikibu inclou refer\xc3\xa8ncies a l\'obra en q\xc3\xbcesti\xc3\xb3, i de fet, en destaca l\'aplicaci\xc3\xb3 a si mateixa del nom de Murasaki al\xc2\xb7ludint al personatge femen\xc3\xad principal de l\'obra. Aquesta entrada del diari confirma que una part, si no tota l\'obra, estava disponible el 1008 quan evid\xc3\xa8ncies internes suggereixen de forma convincent que l\'entrada va ser escrita._NEWLINE_Yosano Akiko, la primera autora a realitzar una traducci\xc3\xb3 moderna del Genji, creia que Murasaki Shikibu nom\xc3\xa9s havia escrit els cap\xc3\xadtols que van des del principi fins al trenta-tres\xc3\xa8, i que els cap\xc3\xadtols del trenta-cinc al cinquanta-quatre van ser escrits per la seva filla Daini. La pres\xc3\xa8ncia d\'un dels pocs d\'errors de continu\xc3\xaftat en el cap\xc3\xadtol quaranta-quatre tamb\xc3\xa9 ha fet dubtar sobre l\'autoria d\'aquests \xc3\xbaltims cap\xc3\xadtols._NEWLINE_D\'acord amb la introducci\xc3\xb3 de Royall Tyler a la seva feina de traducci\xc3\xb3 a l\'angl\xc3\xa8s, an\xc3\xa0lisis inform\xc3\xa0tiques recents han fet augmentar de forma \xc2\xabestad\xc3\xadsticament significant\xc2\xbb les discrep\xc3\xa0ncies d\'estil entre els cap\xc3\xadtols 45\xe2\x80\x9354 i la resta, i tamb\xc3\xa9 entre els primers cap\xc3\xadtols. Per\xc3\xb2 aquesta discrep\xc3\xa0ncia tamb\xc3\xa9 es pot explicar per un canvi en l\'actitud de l\'autor a mesura que es feia gran, i s\'ha pensat sovint que els cap\xc3\xadtols inicials van ser editats amb la forma actual un temps despr\xc3\xa9s del que realment s\'havien escrit._NEWLINE_Un dels arguments m\xc3\xa9s freq\xc3\xbcents que s\'usen en contra la hip\xc3\xb2tesi de la m\xc3\xbaltiple autoria \xc3\xa9s que el Genji \xc3\xa9s una obra de tal genialitat que el fet que alg\xc3\xba amb la mateixa o superior genialitat que Murasaki \xc3\xa9s inversemblant que continu\xc3\xa9s l\'obra.\n_START_SECTION_\nIntroducci\xc3\xb3\n_START_PARAGRAPH_\nL\'obra recull a vida d\'un fill d\'un Emperador japon\xc3\xa8s, conegut per als lectors com a Hikaru Genji, o \xc2\xabShining Genji\xc2\xbb. _NEWLINE_Ni la denominaci\xc3\xb3 \xc3\xa9s el seu nom real: Genji (\xe6\xba\x90\xe6\xb0\x8f) \xc3\xa9s simplement una altra manera de llegir els car\xc3\xa0cters xinesos del clan Minamoto (\xe6\xba\x90\xe3\x81\xae\xe6\xb0\x8f , Minamoto-no-Uji) de la vida real, al qual Genji va pert\xc3\xa0nyer. Per raons pol\xc3\xadtiques, Genji \xc3\xa9s relegat a la condici\xc3\xb3 m\xc3\xa9s comuna (donant-li el cognom Minamoto) i comen\xc3\xa7a una carrera com a funcionari imperial._NEWLINE_El relat se centra en la vida rom\xc3\xa0ntica de Genji i descriu els costums de la societat aristocr\xc3\xa0tica de l\'\xc3\xa8poca. Es fan grans esfor\xc3\xa7os per la bona aparen\xc3\xa7a de Genji._NEWLINE_Genji era el segon fill d\'un antic emperador i una concubina de baix rang (coneguda pels lectors com a Lady Kiritsubo). La seva mare mor quan Genji t\xc3\xa9 \xc3\xbanicament tres anys, i l\'Emperador no pot oblidar-la. L\'Emperador llavors sent a parlar d\'una dona (\xc2\xabSenyora Fujitsubo\xc2\xbb), formalment la princesa de l\'emperador que el va precedir, que s\'assembla a la seva concubina desapareguda, i que m\xc3\xa9s tard passar\xc3\xa0 a ser la seva nova esposa (Aoi no Ue)._NEWLINE_Tamb\xc3\xa9 s\'involucra en una s\xc3\xa8rie de frustrants amors amb altres dones. En la majoria dels casos, els seus aven\xc3\xa7os s\xc3\xb3n rebutjats, la seva amant mor de sobte durant el roman\xc3\xa7, o b\xc3\xa9 troba avorrida la seva amant, segons el cas. En cas determinat, ell veu a una bella dona a trav\xc3\xa9s d\'una finestra oberta i entra a l\'habitaci\xc3\xb3 sense cap mena de perm\xc3\xads, i la for\xc3\xa7a a mantenir relacions sexuals amb ell. Reconeixent en ell l\'home amb un poder indiscutible, no ofereix resist\xc3\xa8ncia, dient nom\xc3\xa9s que \xc2\xabalg\xc3\xba podria escoltar-nos\xc2\xbb. Ell replica: \xc2\xabpuc anar on vulgui i fer el que vulgui\xc2\xbb.\n_START_SECTION_\nDesenvolupament\n_START_PARAGRAPH_\nGenji visita Kitayama, l\'\xc3\xa0rea muntanyosa i rural al nord de Kyoto, on   troba una preciosa nena de 10 anys. Ell se sent fascinat per aquesta petita nena (\xc2\xabMurasaki\xc2\xbb), i descobreix que ella \xc3\xa9s una neboda de la "Senyora Fujitsubo"._NEWLINE_Finalment ell la segresta, la porta al seu propi palau i l\'educa per a ser la seva dona ideal; com la "Senyora Fujitsubo". Durant aquest temps, Genji tamb\xc3\xa9 es troba de forma secreta amb la Lady Fijutsubo, i ella engendra al seu fill. Tothom excepte els dos enamorats creuen que el pare de la criatura \xc3\xa9s l\'Emperador. Despr\xc3\xa9s, el noi es converteix en l\'hereu a la corona i Senyora Fujitsubo en l\'Emperadriu, per\xc3\xb2 Genji i Fujitsubo juren mantenir el secret._NEWLINE_Genji i la seva esposa Lady Aoi es reconcilien i ella d\xc3\xb3na a llum a un fill, per\xc3\xb2 ella mor poc despr\xc3\xa9s. Genji es troba afligit i trist per\xc3\xb2, troba consol en Murasaki, amb qui es casa. El pare de Genji, l\'Emperador, mor; i els seus enemics pol\xc3\xadtics, el "Ministre de Dret" i la nova mare de l\'Emperador (\xc2\xabKokiden\xc2\xbb) prenen el poder del govern. Aleshores un altre assumpte secret dels amors de Genji surt a la llum: Genji i una concubina del seu germ\xc3\xa0, l\'Emperador Suzaku, s\xc3\xb3n descoberts quan es troben en secret. L\'Emperador confia en la seva pr\xc3\xb2pia diversi\xc3\xb3 de Genji amb la dona (\xc2\xabOborozukiyo\xc2\xbb), per\xc3\xb2 t\xc3\xa9 el deure de castigar el seu mig germ\xc3\xa0. Genji \xc3\xa9s exiliat a la ciutat de Suma a les zones rurals de la prov\xc3\xadncia de Harima (ara part de Kobe dins la prefectura de Hy\xc5\x8dgo). All\xc3\xa0, un pr\xc3\xb2sper home d\'Akashi, prov\xc3\xadncia de Settsu (conegut com el novell d\'Akashi) entret\xc3\xa9 a Genji, i Genji t\xc3\xa9 una relaci\xc3\xb3 amorosa amb la filla d\'Akashi. Ella d\xc3\xb3na a llum una filla. L\'\xc3\xbanica filla de Genji, es converteix m\xc3\xa9s tard en l\'Emperadriu._NEWLINE_A la capital, l\'emperador est\xc3\xa0 preocupat pels somnis del seu difunt pare i alguna cosa comen\xc3\xa7a a afectar els seus ulls. Mentrestant, la seva mare es va fent gran, malalta, la qual cosa debilita la seva poderosa influ\xc3\xa8ncia en el tron. Per tant, l\'emperador ordena l\'indult de Genji, i torna a Kyoto. El seu fill i de la Senyora Fujitsubo es converteix en l\'emperador i Genji finalitza la seva carrera imperial. El nou emperador Reizei sap que Genji \xc3\xa9s el seu veritable pare, i eleva el rang de Genji al m\xc3\xa9s alt possible._NEWLINE_No obstant aix\xc3\xb2, quan Genji arriba als 40\xc2\xa0anys, la seva vida comen\xc3\xa7a a declinar. El seu status pol\xc3\xadtic no es veu afectat, per\xc3\xb2 la seva vida amorosa i emocional es veu danyada de mica en mica. Es casa amb una altra esposa, l\'anomenada \xc2\xabTercera Princesa\xc2\xbb (coneguda com a Onna san no miya a la versi\xc3\xb3 de Seidensticker, o Nyosan a la de Waley). M\xc3\xa9s tard, ella d\xc3\xb3na a llum al fill del nebot de Genji (\xc2\xabKaoru\xc2\xbb). El nou casament de Genji afecta i modifica la relaci\xc3\xb3 entre ell i Murasaki, qui desitja convertir-se en monja._NEWLINE_L\'estimada de Genji, Murasaki, mor. Al seg\xc3\xbcent cap\xc3\xadtol, Maboroshi (en angl\xc3\xa8s, \xc2\xabIlusion\xc2\xbb), Genji contempla com n\'\xc3\xa9s d\'ef\xc3\xadmera la vida. Immediatament despr\xc3\xa9s de Maboroshi, apareix el cap\xc3\xadtol titulat Kumogakure (en angl\xc3\xa8s, \xc2\xabVanished into the Clouds\xc2\xbb) que es deixa en blanc, per\xc3\xb2 que implica la mort de Genji._NEWLINE_La resta de l\'obra \xc3\xa9s coneguda com els \xc2\xabCap\xc3\xadtols Uji\xc2\xbb. En aquests cap\xc3\xadtols se segueix a Niou i Kaoru, que s\xc3\xb3n grans amics. Niou \xc3\xa9s un pr\xc3\xadncep imperial, el fill de la filla de Genji, l\'actual Emperadriu ara que Reizei ha abdicat el tron. Kaoru \xc3\xa9s conegut arreu com el fill de Genji, per\xc3\xb2 en realitat \xc3\xa9s fill del nebot d\'en Genji. Els cap\xc3\xadtols mostren la rivalitat entre ambd\xc3\xb3s personatges per les filles d\'un pr\xc3\xadncep imperial que viu a Uji, una ubicaci\xc3\xb3 situada a una certa dist\xc3\xa0ncia de la capital. El conte acaba bruscament, mostrant a Kaoru preguntant-se si la noia a qui estima ha estat amagada per en Niou. A Kaoru se l\'ha anomenat a vegades com el primer antiheroi de la literatura.\n_START_SECTION_\nAcabament\n_START_PARAGRAPH_\nCom ja s\'ha mencionat anteriorment, el conte o novel\xc2\xb7la de Genji acaba d\'una forma que s\'ha considerat "brusca", al mig d\'una frase. Les opinions varien sobre si el final que podem veure, \xc3\xa9s el que tenia previs l\'autora._NEWLINE_Arthur Waley, qui va ser l\'autor de la primera traducci\xc3\xb3 a l\'angl\xc3\xa8s del Genji Monogatari complet, creia que l\'obra que tenim actualment \xc3\xa9s la que es va realitzar en el seu moment. Ivan Morris, autor de The World of the Shining Prince, creia que la hist\xc3\xb2ria no estava completa, per\xc3\xb2 que \xc3\xbanicament faltaven unes poques p\xc3\xa0gines, o a tot estirar un cap\xc3\xadtol. Edward Seidensticker, qui va realitzar la segona traducci\xc3\xb3 del Genji, creia que la hist\xc3\xb2ria no estava completa, i que Murasaki Shikibu no tenia una planificaci\xc3\xb3 completa de l\'estructura de l\'obra amb un \xc2\xabfinal\xc2\xbb concret, i simplement hauria anat escrivint aix\xc3\xad que podia.\n_START_SECTION_\nContext literari\n_START_PARAGRAPH_\nCom que l\'obra va ser escrita per a l\'entreteniment de la cort japonesa del segle onz\xc3\xa8, el treball presenta diverses dificultats per als lectors moderns. Primerament, i segurament el punt m\xc3\xa9s important, \xc3\xa9s la llengua que usa Murasaki: a la cort japonesa del per\xc3\xadode Heian la llengua contenia nombroses declinacions i una gram\xc3\xa0tica certament complexa. Un altre dels problemes que ens trobem \xc3\xa9s que a la societat cortesana Heian es considerava rude i descort\xc3\xa8s el fet d\'anomenar els noms de les persones, i per tant, cap dels personatges \xc3\xa9s nomenat al llarg de l\'obra; en lloc d\'aix\xc3\xb2, el narrador es refereix als homes segons el seu rang o el punt de la vida on es troben, i a les dones sovint s\'hi refereix pel color de la seva roba, per les paraules usades en una trobada, o b\xc3\xa9 pel rang d\'un parent mascul\xc3\xad prominent. I tot aix\xc3\xb2 resulta en una descripci\xc3\xb3 diferent per un mateix personatge segons el cap\xc3\xadtol de l\'obra._NEWLINE_Un altre aspecte del llenguatge usat \xc3\xa9s la import\xc3\xa0ncia d\'utilitzar poesia en les conversacions. Modificar o reescriure un poema cl\xc3\xa0ssic d\'acord amb la situaci\xc3\xb3 actual era el comportament esperat en la vida de la cort Heian, i sovint, servia per a comunicar fines al\xc2\xb7lusions de forma oculta. Els poemes al Genji apareixen sovint en la forma Tanka de la cl\xc3\xa0ssica poesia japonesa Waka. Molts dels poemes s\xc3\xb3n ben coneguts pel p\xc3\xbablic, i generalment nom\xc3\xa9s en llegir les primeres l\xc3\xadnies ja es d\xc3\xb3na per suposat que el lector ser\xc3\xa0 capa\xc3\xa7 de completar el text per si mateix, de la mateixa forma que avui en dia si es diu \xc2\xabsi vas a Roma...\xc2\xbb i deixar de forma t\xc3\xa0cita la resa de la frase (\xc2\xab... fes com els romans\xc2\xbb)._NEWLINE_Com a la majoria de la literatura Heian, el Genji probablement va ser escrit en la gran majoria (o fins i tot en la seva totalitat) en kana (l\'escriptura fon\xc3\xa8tica japonesa) i no amb els car\xc3\xa0cters xinesos, perqu\xc3\xa8 va ser escrit per una dona i destinat a un p\xc3\xbablic femen\xc3\xad, limitant-se principalment a paraules pures del japon\xc3\xa8s._NEWLINE_Deixant de banda el vocabulari que fa refer\xc3\xa8ncia a la pol\xc3\xadtica i al budisme, el Genji cont\xc3\xa9 molt poques paraules manllevades del xin\xc3\xa8s. Aix\xc3\xb2 t\xc3\xa9 l\'efecte de donar a la hist\xc3\xb2ria, fins i tot de forma molt clara, molta flu\xc3\xafdesa. No obstant aix\xc3\xb2, tamb\xc3\xa9 porta a la confusi\xc3\xb3: hi ha una s\xc3\xa8rie de paraules del vocabulari en \xc2\xabpur\xc2\xbb japon\xc3\xa8s, que tenen molts significats diferents i, per als lectors moderns, el context no sempre \xc3\xa9s suficient per determinar el sentit que es pretenia.\n_START_SECTION_\nRotlles il\xc2\xb7lustrats\n_START_PARAGRAPH_\nUn rotlle del segle XII, el Genji Monogatari Emaki, cont\xc3\xa9 escenes il\xc2\xb7lustrades de la hist\xc3\xb2ria de Genji, juntament amb textos s\xc5\x8dgana escrits a m\xc3\xa0. Aquest rotlle \xc3\xa9s el primer exemple existent dels \xc2\xabrotlles il\xc2\xb7lustrats\xc2\xbb japonesos: un compendi d\'il\xc2\xb7lustracions i cal\xc2\xb7ligrafia en una sola obra. Es creu que el rotlle original comprenia 10-20 rotlles i cobria tots els 54 cap\xc3\xadtols. Les peces que es conserven inclouen \xc3\xbanicament 19 il\xc2\xb7lustracions i 65 p\xc3\xa0gines de text, m\xc3\xa9s nou p\xc3\xa0gines de fragments. S\'estima que aix\xc3\xb2 significa aproximadament un 15% de l\'original previst. El Museu d\'Art Tokugawa a Nagoya cont\xc3\xa9 tres dels rotlles transmesos en her\xc3\xa8ncia a la branca d\'Owari del Clan Tokugawa i un rotlle mantingut a la fam\xc3\xadlia Hachisuka \xc3\xa9s ara al Museu Gotoh a T\xc3\xb2quio. Els rotlles han estat designats com a Tresors Nacionals del Jap\xc3\xb3. Els rotlles s\xc3\xb3n molt fr\xc3\xa0gils i normalment no s\'exposen al p\xc3\xbablic, tot i que els rotlles originals del Museu Tokugawa es mostraran al p\xc3\xbablic del 21 al 29 de novembre del 2009. Des del Heise 13 (2001), s\'han mostrat sempre durant una setmana al novembre al Museu Tokugawa. Una gran reproducci\xc3\xb3 fotogr\xc3\xa0fica i la traducci\xc3\xb3 van ser impreses en una edici\xc3\xb3 limitada per l\'editorial Kodansha International._NEWLINE_Altres versions notables s\xc3\xb3n les de Tosa Mitsuoki, qui va viure del 1617 al 1691. Les seves pintures estan basades de forma pr\xc3\xb2xima a l\'estil Heian dels rotlles existents del segle XII i estan totalment completes. El conte tamb\xc3\xa9 va ser un tema popular en les pintures Ukiyo-e del per\xc3\xadode Edo.\n_START_SECTION_\nEdicions impreses\n_START_PARAGRAPH_\nLa que es creu que \xc3\xa9s la primera edici\xc3\xb3 impresa est\xc3\xa0 datada a l\'era Keich\xc5\x8d (1596\xe2\x80\x931615) i presenta la curiositat de ser un dels primers llibres on s\'utilitzaren els tipus del sil\xc2\xb7labari hiragana. Aquesta edici\xc3\xb3 est\xc3\xa0 formada per 54 volums.\n_START_SECTION_\nJapon\xc3\xa8s\n_START_PARAGRAPH_\nLa complexitat de l\'estil que s\'usa al llibre, i que s\'ha mencionat a la secci\xc3\xb3 anterior, fa que sigui for\xc3\xa7a dif\xc3\xadcil de llegir per una persona amb un japon\xc3\xa8s \xc2\xabmitj\xc3\xa0\xc2\xbb i que no s\'ha dedicat a estudiar el llenguatge del conte._NEWLINE_Conseg\xc3\xbcentment, les traduccions al japon\xc3\xa8s modern i a altres lleng\xc3\xbces soluciona aquest problema, modernitzant el llenguatge utilitzat; per\xc3\xb2, desafortunadament, aix\xc3\xb2 causa una p\xc3\xa8rdua de part del seu significat, es d\xc3\xb3na nom als personatges, normalment els noms tradicionals utilitzats pels acad\xc3\xa8mics. Aix\xc3\xb2 d\xc3\xb3na lloc a anacronismes; per exemple, la primera dona de Genji s\'anomena Aoi perqu\xc3\xa8 ella \xc3\xa9s coneguda com la dama del cap\xc3\xadtol Aoi, en el que ella mor._NEWLINE_Tant els acad\xc3\xa8mics com els escriptors han provat de traduir-lo. La primera traducci\xc3\xb3 al japon\xc3\xa8s modern va ser realitzada per la poetessa Yosano Akiko. Altres traduccions conegudes van ser fetes pels novel\xc2\xb7listes Jun\'ichir\xc5\x8d Tanizaki i Fumiko Enchi._NEWLINE_Per ra\xc3\xb3 de les difer\xc3\xa8ncies culturals, llegir una versi\xc3\xb3 del Genji amb anotacions \xc3\xa9s molt com\xc3\xba, incl\xc3\xbas entre els japonesos. Hi ha diverses versions amb anotacions de novel\xc2\xb7listes, incloent-hi Seiko Tanabe, Osamu Hashimoto i Jakucho Setouchi. Moltes obres, incloses s\xc3\xa8ries de manga i diferents serials televisius, s\'ha derivat del "Conte de Genji". Com a m\xc3\xadnim s\'han editat cinc adaptacions del Genji al manga. La versi\xc3\xb3 manga feta per Waki Yamato, Asakiyumemishi (Genji Monogatari en catal\xc3\xa0), \xc3\xa9s molt llegit entre la joventut japonesa, i una altra versi\xc3\xb3 feta per en Miyako Maki va guanyar el Shogakukan Manga Award l\'any 1989.\n_START_SECTION_\nTraduccions al catal\xc3\xa0\n_START_PARAGRAPH_\nLa primera traducci\xc3\xb3 al catal\xc3\xa0 d\'aquesta obra mestra no va sortir a la llum fins a l\'any 2006, realitzada per l\'escriptor Xavier Roca Ferrer, qui tamb\xc3\xa9 va fer-ne una traducci\xc3\xb3 al castell\xc3\xa0. La traducci\xc3\xb3 al catal\xc3\xa0 \xc3\xa9s, per\xc3\xb2, parcial, nom\xc3\xa9s de la primera part de l\'obra, dels cap\xc3\xadtols 1 al 13. Est\xc3\xa0 basada en traduccions directes de refer\xc3\xa8ncia en angl\xc3\xa8s, alemany i franc\xc3\xa8s, i Roca Ferrer hi aporta una introducci\xc3\xb3 i notes per a facilitar-ne la lectura.\n_START_SECTION_\nCinematogr\xc3\xa0fiques\n_START_PARAGRAPH_\nEl "Conte de Genji" s\'ha adaptat al cine diverses vegades. El 1951 pel director K\xc5\x8dzabur\xc5\x8d Yoshimura, el 1966 pel director Kon Ichikawa, i el 1987 pel director Gisaburo Sugii. Aquesta \xc3\xbaltima adaptaci\xc3\xb3 \xc3\xa9s una pel\xc2\xb7l\xc3\xadcula d\'animaci\xc3\xb3. No \xc3\xa9s una versi\xc3\xb3 completa del conte, sin\xc3\xb3 que b\xc3\xa0sicament, cobreix els primers 12 cap\xc3\xadtols, afegint-hi una s\xc3\xa8rie de motivacions psicol\xc3\xb2giques de m\xc3\xa9s que no apareixen expl\xc3\xadcitament a la novel\xc2\xb7la. El 2001, Tonk\xc5\x8d Horikawa va realitzar-ne una adaptaci\xc3\xb3 amb un repartiment \xc3\xbanicament femen\xc3\xad. A la pel\xc2\xb7l\xc3\xadcula, Sennen no Koi - Hikaru Genji Monogatari (\xc2\xabGenji, un amor de 1000 anys\xc2\xbb), Murasaki explica la hist\xc3\xb2ria de Genji a una noia com una lli\xc3\xa7\xc3\xb3 del comportament dels homes. _NEWLINE_La pel\xc2\xb7l\xc3\xadcula de l\'any 1955 de Kenji Mizoguchi, anomenada Yokihi (o "La Princesa Yang Kwei-fei") es pot considerar com una esp\xc3\xa8cie de protoseq\xc3\xbcela del Genji.\n_START_SECTION_\nAnime\n_START_PARAGRAPH_\nA principis del 2009, Genji Monogatari Sennenki, una s\xc3\xa8rie anime d\'onze episodis basada en el Genji Monogatari, es va retransmetre a la televisi\xc3\xb3 japonesa. Aquesta versi\xc3\xb3 va ser dirigida per Osamu Dezaki.\n_START_SECTION_\n\xc3\x92pera\n_START_PARAGRAPH_\nEl Genji Monogatari tamb\xc3\xa9 s\'ha adaptat per a l\'\xc3\xb2pera, de les mans de Minoru Miki; composta durant el 1999, va fer-se\'n la primera representaci\xc3\xb3 l\'any sobre a l\'\xc3\x92pera Teatre de Saint Louis, amb el llibret creat per Colin Graham (en angl\xc3\xa8s), posteriorment tradu\xc3\xaft al japon\xc3\xa8s pel compositor.'